**Bernard „Berni" Sanders** (engl. ; 8. septembar 1941) je američki političar. Kao predstavnik savezne države Vermont, postao je senator SAD 2007. godine, a pre toga je bio i član Predstavničkg Doma SAD. Većinu svog političkog angažmana je proveo kao nezavisni političar, uz povremenu saradnju sa Demokratskom strankom.

Bio je glavni protivkandidat Hilari Klinton za nominaciju Demokratske stranke na izborima za predsednika SAD 2016.

Sanders se izjašnjava kao demokratski socijalista i progresivac.

Mladost i obrazovanje
---------------------

Sanders je rođen u poljsko-jevrejskoj porodici 8. septembra 1941. godine u Bruklinu, Njujork.  Zainteresovao se za politiku u ranoj mladosti. U Drugom svetskom ratu mnogi od Sandersovih rođaka su ubijeni u holokaustu, što je uticalo na njega da shvati da je politika veoma važna. Pohađao je osnovnu školu u P.S. 197 u Bruklinu, gde je osvojio jedno takmičenje sa košarkaškim timom. Išao je u srednju školu Džejms Medison, takođe u Bruklinu. Tada je izgubio svoje prve izbore, završivši poslednji od tri kandidata za predsedništvo školskog tela. Studirao je na Bruklinskom koledžu od 1959. do 1960. godine, pre nego što je prešao na Univerzitet u Čikagu i diplomirao političke nauke 1964. godine.

Od 1968. godine živi u Berlingtonu, najvećem gradu Vermonta.

Program
-------

U realpolitici Sanders promoviše socijaldemokratski program po uzoru na skandinavski model, koji podrazumeva univerzalno javno dostupno zdravstvo i obrazovanje, veće poreze za superbogate radi preraspodele bogatstva, razvijanje mehanizama socijalne zaštite, plaćeno roditeljsko odsustvo, povećanje minimalne plate, energetsku politiku zasnovanu na obnovljivim izvorima energije radi zaštite životne sredine, donošenje zakona o kontroli oružja, reforma imigracionog zakona, te poštovanje i razvijanje ljudskih i manjinskih prava uključujući prava LGBT zajednice. Kada je reč o spoljnoj politici, Sanders u velikoj meri podržava smanjenje vojne potrošnje, više diplomatije i međunarodne saradnje, i stavlja veći naglasak na prava radnika i ekološka pitanja kada se govori o međunarodnim trgovinskim sporazumima.

Politički život
---------------

Berni Sanders, april 2017.
Sandersova politička karijera je veoma neobična za nekog američkog političara. Od samih početaka ju odlikuje aktivizam:

- Skupljao je novac za korejsku siročad nakon Korejskog rata 1950-ih.

- Bio je uhvaćen zbog kršenja propisa o rasnoj segregaciji.

- Marširao je na Vašington s Martinom Luterom Kingom.

- Još pre 40 godina zalagao se za puna prava LGBT osoba.

- Branio je žrtve američkog imperijalizma u Južnoj Americi i putovao u Nikaragvu.

- Protivnik je svih reformi koje smanjuju socijalna davanja.

- Celu političku karijeru bori se za ukidanje smrtne kazne.

- Glasao je protiv ukidanja besplatnog obrazovanja za zatvorenike.

- Pobunio se protiv politike MMF-a koja osiromašuje radnike.

- Vodeće organizacije civilnog društva ocenjuju ga s rejtingom 93-97%.

- Glasao je protiv Patriot akta koji zbog borbe protiv terorizma krši građanska prava.

- Protivnik je oba Iračka rata.

- Putovao je u Kostariku da brani potlačene radnike.

- Podržao je Džeksona, prvog crnca kandidata za predsjednika SAD-a.

- Protivnik je izraelske politike prema Palestini.

- Protivnik je policijskog nasilja, posebno nad crncima.

- Bori se za prava imigranata i lakši put do državljanstva SAD-a.

- Zalagao se za pravo glasa rasnih manjina.

- Bori se protiv diskriminacije kod zapošljavanja.

- Podržava dekriminalizaciju marihuane.

- Predstavio je detaljan plan za zaustavljanje ekonomske krize u manjinskim zajednicama.

Tri puta je kao nezavisni kandidat biran za gradonačelnika Berlingtona, najvećeg grada u Vermontu, njegovoj matičnoj državi. Pod Bernijem Berlington je postao prvi grad u Sjedinjenim Američkim Državama koji je imao program društvene stanogradnje. Pokrenuo je veliki projekat revitalizacije "donjeg grada". Kao gradonačelnik, vodio je javnu kampanju pod sloganom "Berlington nije na prodaju" i sprečio pretvaranje velikog kompleksa izletišta i parkova „Voterfront park" u poslovni centar. U borbi za treći gradonačelnički mandat pobedio je zajedničkog kandidata republikanaca i demokrata. Nakon gradonačelničke dužnosti izabran je kao nezavisni kandidat u Predstavnički dom Kongresa i posle u Senat gde je danas nezavisni senator s najdužim senatorskim stažom u istoriji Sjedinjenih Američkih Država i jedini deklarisani socijalista u Senatu.

Tokom karijere je kritikivao Demokratsku stranku, ali je povremeno sarađivao sa njenim članovima Kongresa. Kada je 2007. godine stupio u Senat, priključio se senatskom klubu demokrata.

### Kampanja za demokratsku nominacuju na predsedničkim izborima 2016.

Berni Sanders drži govor
Godine 2015. se učlanio u Demokratsku stranku kako bi mogao da učestvuje u trci za predsednika SAD, te izazvao senzaciju neočekivanim uspesima u ranom nadmetanju za demokratsku nominaciju, iako je unutarstranačke izbore izgubio.

U Voterfront parku, u Berlington Sanders je objavio kandidaturu za predsedničku nominaciju Demokratske stranke na maloj hipi zabavi. Prve ankete nisu mu davale niti 5% glasova, a komentatori su isticali da nema nikakve šanse, a verovalo se da neće moći prikupiti niti sredstva za kampanju.

Ogroman broj prosečnih Amerikanaca nikada nije ni čuo za Bernija Sandersa koji je kampanju započeo velikim rečima o borbi protiv socijalne nejednakosti, oživljavanju srednje klase, besplatnom zdravstvu i školstvu, socijalnoj i penzionoj sigurnosti i neophodnosti da se bogataši pravedno oporezuju i tim novcem plate socijalni troškovi. Ono što je njegovoj kampanji dalo momentum i neverojatan uspon u svim anketama je autentičnost, jer za razliku od svih protivkandidata za demokratsku nominaciju na čelu s Hilari Klinton koji su pričali sve i svašta u zavisnosti od trenutka Sanders već skoro 50 godina vodi istu borbu. Što više ljudi upoznaje Sandersa, pozitivno mišljenje o njemu kao i podrška rastu. Od početka kampanje do zadnje ankete, samo je 10% ljudi izrazilo da ima negativno mišljenje o Sandersu, i taj broj nije porastao kako je sve više ljudi upoznavalo Sandersa.

„Mislim da Amerikanci vole autentičnost i mislim da je nema mnogo u politici danas. Berni Sanders, voleli ga ili ne, autentičan je.", izjavio je jedan novinar.

Osnovna poruka koju Sanders šalje jeste da su SAD postale država po meri bogataša, a ne građana i radnika. Godinama je uporno isticao da su SAD najbogatija država u istoriji čovečanstva, ali da imaju od svih velikih država danas najveću socijalnu nejednakost i da jedine od svih industrijalizovanih država ne garantiraju zdravstvenu zaštitu zbog čega desetine hiljada ljudi umire svake godine. Upozorio je da 1% najbogatijih zarađuje više od svih ostalih 99% zajedno.

Sledeći politiku „Berlington nije na prodaju", Berni je kampanju započeo ne sloganom, već stavom „Berni nije na prodaju". Odbio je donacije velikih korporacija i ograničio priloge na 250 dolara. „Sitizens junajted" jedna je od stvari na koje Bernie najviše ukazuje. Radi se o odluci Ustavnog suda SAD-a po kojoj je legalno upumpavati neograničene iznose u kampanju. Sanders je istakao da je to zapravo kupovanje izbora i negiranje volje građana, neprimereno i nepostojeće u bilo kojem demokratskom društvo. Kao političku platformu za SAD pokazao je na skandinavske zemlje i njihov sistem. Kampanju vodi s ljudima, na ulicama, dok se Hilari Klinton vozi u blindiranom džipu kojeg prati 7 policijskih auta. Korisnici jutjuba su davali komentare kao što je: „Ono što volim kod Bernija Sandersa je što kada mu postaviš pitanje, on odgovori na to pitanje.".

Na samom početku kampanje Berni Sanders je iznenadio sve. U prva 24 sata prikupio je 1.5 milion dolara malih donacija, od „običnih" ljudi, više novca nego tri republikanska kandidata za nominaciju zajedno.

### Kampanja za demokratsku nominacuju na predsedničkim izborima 2020.

19. februara 2019. Sanders je najavio drugu predsedničku kampanju protiv sadašnjeg predsednika Trampa, pridruživši se mnogim drugim demokratskim kandidatima za predsedništvo.

Izjave
------

Berni Sanders
„Želim samo reći ovo o svojoj političkoj karijeri. Mislim da se malo ljudi neće složiti kako je to najneobičnija politička karijera u Senatu SAD-a. Niko nije mislio da ću biti izabran za gradonačelnika Berlingtona u Vermontu. Vrlo malo je ljudi verovalo da ću pobediti iskusnog republikanca sa 16% prednosti i postati kongresmen iz Vermonta. Ljudi nisu bili tako sigurno da ću pobediti najbogatiju osobu u Vermontu i postati Senator SAD-a. Zato, ja bih rekao, nemojte me podcenjivati."; „Kad mama i tata rade dva ili tri posla, rade celi dan, a opet ne mogu detetu platiti fakultet, nešto nije uredu." „Niko ko radi 40 sati sedmično ne bi trebao živeti u siromaštvu."; "Mi smo jedina zemlja u industrijalizovanom svetu koja ne garantuje zdravstvenu zaštitu. 45.000 ljudi svake godine umire zato što ne mogu ići lekaru.", neke su od Sandersovih izjava.

Privatni život
--------------

Dva puta se ženio i ima četvoro dece (trima je očuh) i sedmoro unučadi.

Vanjske veze
------------

***Bernie Sanders*** na Wikimedijinoj ostavi

Službeni linkovi
* United States Senator Bernie Sanders, Senate site
* Bernie Sanders Election 2006, Campaign site

Resursi
* Biography at the *Biographical Directory of the United States Congress*
* Voting record maintained by *The Washington Post*
* Campaign finance reports and data at the Federal Election Commission
* Campaign contributions at OpenSecrets.org
* Biography, voting record, and interest group ratings at Project Vote Smart
* Issue positions and quotes at On The Issues

Intervjui
* Interview with Independent Congressman Bernie Sanders Arhivirano 2011-02-17 na Wayback Machine-u
* Bernie Sanders Interview with the Progressive Magazine
* Interview with Democracy Now! a few days before 2006 midterm elections Arhivirano 2007-11-14 na Wayback Machine-u
* A Socialist in the Millionaires' Club: An Interview with Bernie Sanders
* Bernie Sanders: The Middle Class Today Is In Desperate Shape - video presentation

Članci Bernieja Sandersa
* Bailout Passes Senate; 9 Reasons That's Bad News for You[*mrtav link*]
* How a Bad Bill Becomes Law Arhivirano 2009-11-23 na Wayback Machine-u
* The Collapse of the Middle Class Arhivirano 2010-09-11 na Wayback Machine-u
* Free Trade Means America’s Biggest Export is its Jobs Arhivirano 2008-12-02 na Wayback Machine-u
* Ground Control to Mr. Bush Arhivirano 2010-06-27 na Wayback Machine-u
* Falling Behind In Boom Times Arhivirano 2007-11-14 na Wayback Machine-u
* A Year of Contrasts: Courage, Sacrifice and...Corporate Greed Arhivirano 2008-08-30 na Wayback Machine-u
* The Export-Import Bank: Corporate Welfare At Its Worst Arhivirano 2010-06-27 na Wayback Machine-u
* U.S. Needs A Political Revolution Arhivirano 2010-06-27 na Wayback Machine-u
* Remote Control Arhivirano 2008-12-05 na Wayback Machine-u
* Censorship of the Media Creating Insidious Chill on Free Expression on our Airwaves Arhivirano 2010-04-11 na Wayback Machine-u
* The USA Patriot Act: What Are You Reading? Arhivirano 2010-04-11 na Wayback Machine-u
* Google Books Link to "Outsider In The House"

Članci o Bernieju Sandersu
* Is Bernie the next Aiken? Arhivirano 2014-02-24 na Wayback Machine-u
* The first socialist senator in US history is set to stir things up
* Vermont poised to elect America's first socialist senator
* Being Like Bernie by John Nichols
* A Socialist in the Senate? Arhivirano 2008-11-04 na Wayback Machine-u by Matthew Rothschild
* Rep. Bernie Sanders vs. Chairman Alan Greenspan Arhivirano 2008-07-24 na Wayback Machine-u
* Congress Can No Longer Ignore Corporate Control of the Media Arhivirano 2010-03-22 na Wayback Machine-u
* Bernie Sanders: Alone in the House Arhivirano 2007-11-14 na Wayback Machine-u
* Vermont Election Results — U. S. House of Representatives, 1791–2004 Arhivirano 2010-08-23 na Wayback Machine-u
* Exceedingly Social, But Doesn't Like Parties — Washington Post
* The Socialist Senator — New York Times Sunday Magazine, January 21, 2007

| us
 |
| --- |
| Prethodi: **Gordon Paquette**  |  **Gradonačelnik Burlingrona** 1981–1989 | Slijedi: **Peter Clavelle**  |
| Predstavnički dom SAD |
| Prethodi:**Peter P. Smith** | **Član iz države U.S. House of Representatives from Šablon:Ushr**3. januar 1991 – 3. januar 2007 | Slijedi:**Peter Welch** |
| Senat SAD |
|
| Prethodi:**Jim Jeffords** |  **Senator SAD (Klasa 1) iz države Vermont**4. januar 2007 – present | **Trenutno na položaju** |
| Protokolarna hijerarhija SAD |
| Prethodi:**Ben CardinD-Maryland**
 | ***Senatori SAD po senioritetu***74. | Slijedi:**Sherrod BrownD-Ohio** |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 3760459
* LCCN: n79136413
* ISNI: 0000 0001 1436 871X
* GND: 120571803
* SUDOC: 196077885
* BNF: cb16248189z (podaci)
* BIBSYS: 10078120
* MusicBrainz: ed7792cd-81a3-4a21-9249-f1d199b7bbf3
* NDL: 001236030
* NKC: uk20191036667
* US Congress: S000033
* BNE: XX5606428
* CiNii: DA11376358
* CONOR.SI: 280497507

 |